MDD ta nemi agajin gaggawa ga Gaza | Labarai | DW | 30.08.2017
MDD ta nemi agajin gaggawa ga Gaza
Guterres ya yi kira ga bangarorin biyu na Falasdinawa wato Hamas da ke jan ragama a Gaza da Fatah da ke mulkin wasu yankuna a Yamma da Kogin Jodan su hada kai a samu kasa mai ci gaba.
Sakataren Majalisar Dinkin Duniya Antonio Guterres ya yi kira da babbar murya akai agaji babba ga al'ummar yankin Gaza, yayi kiran ne a wannan rana ta Laraba yayin ziyararsa ga wannan yanki inda ya bukaci a gaggauta sakin Dala miliyan hudu daga majalisar ta kasa da kasa a matsayin kudin tallafin gaggawa.
Da yake jawabi a wata makaranta da ke samun goyon bayan MDD a Arewacin na Gaza, Guterres ya yi kira ga bangarorin biyu na Falasdinawa wato Hamas da ke jan ragama a Gaza da Fatah da ke mulkin wasu yankuna a Yamma da Kogin Jodan su hada kai a samu kasa mai ci gaba.
Ziyarar ta Guterres da ke zama ta farko tun bayan hawansa sakataren na MDD a farkon wannna shekara ya gana da shugabannin na Falasdinawa da bangaren Isra'ila inda yake da buri na sake komawa teburin tattaunawa don samun zaman lafiya a yankin.
Muhimman kalmomi MDD, Antonio Guterres, Zirin Gaza
Permalink https://p.dw.com/p/2j5ZE
'Yan jarida 10 na cikin wadanda suka mutu a Kabul 01.05.2018
Kasashen duniya sun yi Allah wadan kisan 'yan jarida 10 cikin wadanda harin Afganistan ya ritsa dasu, wanda MDD ta bayyana shi da "harin da aka shirya kaiwa kafofin yada labaru kai tsaye".
MDD ta dakile shirin kai hari a Hodeiba 12.06.2018
MDD ta dauki matakin hana barkewar wani kazamin fada a wannan Litinin a birnin Hodeiba na Yemen da ke zama babbar tashar jiragen ruwan mai muhimmanci wajen shigar da kayan agaji a kasar da yaki ya daidaita.
Siriya: Majalisar Dinkin Duniya ta yi kasheidi 14.04.2018
Sakatare Janar na Majalisar Dinkin Duniya Antonio Guterres, ya yi kira ga kasashen da ke da ruwa da tsaki kan rikicin Siriya da suka kai zuciya nesa tare da kaucewa duk wani abu da ka iya kara ta'azzara rikicin.